El règim jurídic de l'Administració de la Generalitat es regula avui per la Llei 13/1989, del 14 de desembre, d'organització, procediment i règim jurídic de l'Administració de la Generalitat de Catalunya, text que va significar un avenç important respecte a la legislació estatal quant a la regulació del silenci administratiu, atès que, davant la regulació que en feia la Llei de procediment administratiu del 17 de juliol de 1958 aleshores vigent, que establia el silenci administratiu desestimatori o negatiu amb caràcter general, l'article 81 de la Llei 13/1989 va introduir el silenci administratiu estimatori o positiu com a norma general, amb la finalitat d'observar els principis d'eficàcia i celeritat de l'Administració.
Posteriorment, la promulgació de la Llei de l'Estat 4/1999, del 13 de gener, de modificació de la Llei 30/1992, del 26 de novembre, de règim jurídic de les administracions públiques i del procediment administratiu comú, va introduir reformes importants en relació amb els terminis de resolució dels procediments i de notificació d'aquesta resolució, i amb la regulació del sentit del silenci administratiu.
Concretament, l'article 42 de la Llei 30/1992, en la redacció modificada per la Llei 4/1999, estableix l'obligació de l'Administració de dictar resolució expressa dels procediments tramitats i també marca els terminis màxims per a dictar i notificar les resolucions.
En aquest sentit, estipula que el termini màxim en què s'ha de notificar la resolució expressa d'un procediment no pot excedir els sis mesos, llevat que, per una norma amb rang de llei, s'estableixi un termini més ampli o que així ho determini la normativa comunitària europea.
A més, disposa que, si les normes reguladores dels procediments no fixen un termini màxim per a dictar la resolució, es considera que aquest és de tres mesos.
Així mateix, amb l'objectiu d'evitar que els drets dels ciutadans puguin quedar perjudicats en el supòsit que l'Administració no hagi dictat la resolució en el termini establert, la nova redacció de l'article 43.2 de la Llei 30/1992 incorpora al dret administratiu, amb caràcter general, el sentit estimatori o positiu del silenci administratiu, llevat que una norma amb rang de llei o una norma de dret comunitari europeu estableixi el contrari.
En conseqüència, cal regular mitjançant una norma amb rang de llei els supòsits en què la complexitat del procediment requereix un termini superior a sis mesos perquè es pugui dictar i notificar la resolució, i cal regular també els altres supòsits en què l'estimació per silenci administratiu d'una sol·licitud particular podria afectar greument l'interès general.
L'Administració de la Generalitat, d'acord amb els principis d'eficàcia i de celeritat esmentats, amb la finalitat de servir els interessos dels ciutadans, ha d'agilitar tant com sigui possible la tramitació dels procediments administratius i restringir al màxim els supòsits que comportin una tramitació més llarga del procediment, o bé la desestimació de les sol·licituds per silenci administratiu.
Així, l'objecte d'aquesta Llei és determinar els procediments per als quals, amb caràcter absolutament excepcional i pels motius exposats, cal mantenir o establir terminis de resolució i notificació superiors a sis mesos, i especificar també els supòsits en què s'ha de mantenir o establir el sentit desestimatori del silenci.
La darrera reforma legislativa feta pel legislador general en matèria de silenci administratiu ha deixat pràcticament inaplicable el règim jurídic del silenci administratiu regulat pels articles 81 i 82 de la Llei 13/1989 i produeix una divergència tècnica important entre la legislació de la Generalitat en aquesta matèria i la nova legislació de l'Estat -ara més elaborada i avançada-, divergència que obliga a aplicar a Catalunya la legislació estatal en detriment de la pròpia normativa, situació que pot arribar a generar inseguretat jurídica, ja que si les persones interessades no obtenen cap resposta en el termini establert legalment a la sol·licitud que han tramitat poden no conèixer quina resolució hi ha donat l'Administració.
Això recomana la modificació dels damunt dits articles per a acomodar-los a la legislació bàsica de l'Estat, ja que l'objectiu últim d'aquesta Llei, més enllà d'introduir les modificacions tècniques necessàries a la legislació vigent, és oferir als ciutadans més seguretat jurídica davant l'actuació de l'Administració de la Generalitat, atès que el silenci administratiu continua essent una eina de caràcter excepcional que opera només en els casos en què els òrgans administratius no dicten les resolucions d'una manera expressa en el termini establert per la normativa aplicable.
Termini màxim de resolució i notificació dels procediments
L'Administració ha de notificar a les persones interessades la resolució expressa dels procediments administratius que s'especifiquen en l'annex d'aquesta Llei, en els terminis màxims que s'hi fan constar.
En els procediments administratius especificats en l'annex d'aquesta Llei, i sens perjudici de l'obligació de l'Administració de dictar la resolució expressa pertinent, en els termes establerts per la legislació bàsica estatal aplicable, les persones interessades poden entendre que llur sol·licitud ha estat desestimada per silenci administratiu.
Procediments relatius a la concessió d'ajuts i subvencions públics
Les sol·licituds presentades en els procediments que tinguin per objecte la concessió d'ajuts i subvencions públics, un cop finalitzat el termini sense que s'hagi dictat i notificat la resolució expressa pertinent, s'entenen desestimades per silenci administratiu en els termes establerts per la legislació bàsica estatal aplicable.
Modificació de L'article 81 de la Llei 13/1989
Es modifica l'article 81 de la Llei 13/1989, del 14 de desembre, d'organització, procediment i règim jurídic de l'Administració de la Generalitat de Catalunya, que resta redactat de la manera següent:
L'Administració de la Generalitat resta obligada a dictar resolució expressa en tots els procediments i a notificar-la, qualsevol que en sigui la forma d'iniciació del procediment.
En els casos de prescripció, renúncia del dret, caducitat del procediment o desistiment de la sol·licitud, i en el cas de desaparició sobrevinguda de l'objecte del procediment, la resolució ha de consistir en la declaració de la circumstància que hi concorre, amb indicació dels fets produïts i les normes aplicables.
S'exceptuen de l'obligació de dictar la resolució expressa pertinent els casos de finiment del procediment per pacte o conveni, i també els procediments relatius a l'exercici de drets sotmesos únicament al deure de comunicació prèvia a l'Administració.
En els procediments administratius iniciats a sol·licitud de les persones interessades i d'acord amb el que disposa la legislació sobre el procediment administratiu comú, aquestes poden entendre que les sol·licituds respectives han estat estimades en els supòsits en què, un cop transcorregut el termini màxim per a resoldre el procediment corresponent, no se'ls hagi notificat una resolució expressa, llevat dels supòsits en què una norma amb rang de llei o una norma comunitària europea en disposi la desestimació.
Queden exceptuats de les disposicions d'aquest article, i, per tant, s'entén que n'ha quedat desestimada la sol·licitud, els supòsits següents:
"a) Els procediments a què fa referència la Llei orgànica 4/2001, del 12 de novembre, reguladora del dret de petició, i la resta de normes que la desenvolupen.
"b) Les sol·licituds l'estimació de les quals tingui com a conseqüència la transferència a la persona interessada o a terceres persones de facultats relatives al domini públic o al servei públic, i també les sol·licituds presentades en els procediments que puguin comportar la concessió d'ajuts i subvencions públics, i, en general, tota sol·licitud de pagament a càrrec de l'Administració de la Generalitat.
"c) Els recursos d'alçada, excepte en els casos en què s'interposin contra la desestimació per silenci administratiu d'una sol·licitud no resolta expressament en el termini establert per la normativa aplicable.
"d) Els recursos potestatius de reposició i els recursos extraordinaris de revisió.
"e) Els procediments de responsabilitat patrimonial de l'Administració.
L'estimació per silenci administratiu té, amb caràcter general, la consideració d'acte administratiu que posa fi al procediment.
La desestimació per silenci administratiu té com a únic efecte permetre a les persones interessades interposar el recurs administratiu que sigui procedent o iniciar el procediment contenciós administratiu.
L'obligació de dictar resolució expressa a un procediment en el termini establert està subjecta, pel que fa al silenci administratiu, a les normes següents:
"a) En els casos d'estimació, la resolució expressa posterior a la producció de l'acte administratiu només es pot dictar si és confirmatòria.
"b) En els casos de desestimació, l'Administració adopta la resolució expressa posterior al venciment del termini sense cap vinculació al sentit del silenci administratiu."
Modificació de l'article 82 de la llei 13/1989
Es modifica l'article 82 de la Llei 13/1989, que resta redactat de la manera següent:
En els procediments iniciats d'ofici, el venciment del termini establert per la normativa corresponent sense que s'hagi dictat i notificat la resolució expressa no eximeix l'òrgan administratiu competent del compliment de la seva obligació de dictar resolució, i el silenci administratiu té els efectes següents:
"a) En el cas de procediments dels quals pot derivar el reconeixement o, si s'escau, la constitució de drets o altres situacions individualitzades, les persones interessades que hagin comparegut poden entendre desestimades les sol·licituds respectives per silenci administratiu.
"b) En els procediments en què l'Administració exerceixi potestats sancionadores o, en general, d'intervenció, susceptibles de produir efectes desfavorables o de gravamen per a les persones interessades, es produeix la caducitat del procediment.
La resolució que en declara la caducitat ordena l'arxivament de les actuacions, amb els efectes establerts per la legislació sobre el procediment administratiu comú.
Els actes administratius obtinguts per silenci administratiu produeixen efectes des de l'endemà del venciment del termini màxim en què s'ha de dictar i notificar la resolució expressa sense que aquesta s'hagi produït.
En el cas que el procediment s'hagi paralitzat per una causa imputable a la persona interessada, s'interromp el còmput del termini per a emetre i notificar la resolució."
Modificació de l'article 83 de la llei 13/1989
S'afegeix un apartat 2 a l'article 83 de la Llei 13/1989, amb el text següent:
L'existència de l'acte obtingut per silenci administratiu es pot acreditar per qualsevol mitjà de prova admès en dret i, d'una manera especial, mitjançant el certificat acreditatiu del silenci administratiu produït que se sol·liciti a l'òrgan administratiu competent per a dictar la resolució expressa, el qual l'ha d'emetre en el termini màxim de quinze dies."
Els procediments administratius no regulats per aquesta Llei el termini de resolució i notificació dels quals no sigui superior a sis mesos es regulen per la normativa del procediment corresponent.
Sens perjudici del que disposa aquesta Llei sobre els procediments relatius a la concessió d'ajuts i subvencions públics, els procediments administratius iniciats abans de l'entrada en vigor d'aquesta Llei se sotmeten a la normativa reguladora vigent en el moment de l'inici del procediment.
Habilitació per a la modificació reglamentària
S'habilita el Govern per a modificar l'annex d'aquesta Llei sempre que aquesta modificació comporti que el termini per a la resolució i la notificació del procediment sigui inferior a sis mesos o que estableixi el sentit positiu del silenci administratiu.
La Comissió Jurídica Assessora ha de dictaminar prèviament sobre tota modificació normativa que el Govern aprovi en compliment d'aquesta habilitació.
Aquesta Llei entra en vigor d'endemà d'haver estat publicada en el Diari Oficial de la Generalitat de Catalunya.
Denominació del procediment administratiu: homologació de cursos i activitats per a la millora de la qualificació professional agrícola i creació del registre corresponent.
Normativa reguladora: Ordre del 25 de gener de 1991 i Ordre del 9 de juliol de 1993, de modificació d'aquesta.
Termini màxim de resolució i notificació: 30 dies.
Denominació del procediment administratiu: atorgament de les llicències per a la pesca d'angula a les comarques gironines.
Denominació del procediment administratiu: atorgament de l'autorització de captació d'alevins de mugílids al delta de l'Ebre.
Denominació del procediment administratiu: atorgament de llicència per a l'extracció del corall.
Denominació del procediment administratiu: Registre de les societats agràries de transformació.
Normativa reguladora: Decret 111/1985, del 25 d'abril.
Denominació del procediment administratiu: registre d'explotacions ramaderes.
Denominació del procediment administratiu: integració dels recursos de la iniciativa social no destinats a l'atenció social de la infància i l'adolescència, en la xarxa bàsica de serveis socials de responsabilitat pública.
Normativa reguladora: Decret 284/1996, del 23 de juliol, i Decret 176/2000, del 15 de maig.
Denominació del procediment administratiu: reconeixement del grau de disminució, de la necessitat d'assistència d'una altra persona per a realitzar els actes essencials de la vida diària, o de la dificultat per a utilitzar transports públics col·lectius.
Normativa reguladora: Ordre del 15 de novembre de 1982, i Decret 145/1994, del 30 de maig.
Denominació del procediment administratiu: inscripció en el Registre d'Entitats, Serveis i Establiments Socials.
Normativa reguladora: Ordre del 15 de juliol de 1987; Decret 145/1994, del 30 de novembre; Decret 284/1996, del 23 de juliol, i Decret 176/2000, del 15 de maig.
Denominació del procediment administratiu: inscripció en el Registre de Centres Especials de Treball per a Persones amb Disminució de Catalunya.
Normativa reguladora: Ordre del 12 de juny de 1992, i Decret 145/1994, del 30 de maig.
Termini màxim de resolució: 6 mesos.
Denominació del procediment administratiu: reconeixement de federacions esportives catalanes.
Denominació del procediment administratiu: reconeixement i inscripció al Registre d'entitats esportives de les unions esportives de clubs.
Denominació del procediment administratiu: Registre de Licitadors de la Generalitat de Catalunya.
Normativa reguladora: Decret 323/1998, de l'1 de desembre, i Decret 167/2001, del 12 de juny.
Denominació del procediment administratiu: inscripció i anotació al Registre de les Mutualitats de Previsió Social Voluntària de Catalunya (RMPSVC) d'actes de constitució, fusió, escissió, federació, dissolució i extinció de mutualitats.
Denominació del procediment administratiu: autorització per a exercir previsió social, revocació a petició pròpia i rehabilitació de l'autorització.
Denominació del procediment administratiu: obtenció de qualificació de jubilació mutual garantida.
Denominació del procediment administratiu: aprovació dels estatuts i dels reglaments reguladors del sistema d'eleccions de les caixes d'estalvis.
Denominació del procediment administratiu: aprovació de la relació d'entitats amb dret a designar consellers generals i del nombre de representants que els corresponguin.
Denominació del procediment administratiu: aprovació de la fundació d'una caixa d'estalvis, dels seus estatuts, el reglament regulador del sistema d'elecció i la relació d'entitats amb dret a designar consellers generals, i l'admissió al Registre.
Normativa reguladora: Decret legislatiu 1/1994, del 6 d'abril, i Decret 172/1994, del 14 de juny.
Denominació del procediment administratiu: formalització, modificació i renovació de concerts educatius.
Normativa reguladora: Decret 56/1993, del 23 de febrer, i Decret 139/1994, del 3 de maig.
Denominació del procediment administratiu: règim d'autorització de centres docents privats.
Normativa reguladora: Decret 55/1994, del 8 de març.
Denominació del procediment administratiu: alteració de termes municipals.
Denominació del procediment administratiu: delimitació de termes municipals en cas de desacord d'alguna corporació afectada.
Denominació del procediment administratiu: constitució d'entitats municipals descentralitzades.
Denominació del procediment administratiu: valoració de persones o famílies sol·licitants d'acolliment simple.
Denominació del procediment administratiu: valoració de persones o famílies sol·licitants d'adopció.
Denominació del procediment administratiu: autorització per a la utilització d'animals per a experimentació.
Normativa reguladora: Llei 5/1995, del 21 de juny, i Decret 214/1997, del 30 de juliol.
Denominació del procediment administratiu: exempció de creació de comitès ètics d'experimentació animal.
Denominació del procediment administratiu: activitats esportives en espais inclosos en el Pla d'espais d'interès natural (PEIN), reserves naturals de fauna salvatge, reserves nacionals de caça i zones de caça controlada.
Denominació del procediment administratiu: autorització de tallades forestals arreu.
Normativa reguladora: Llei 6/1988, del 30 de març, i Decret legislatiu 10/1994, del 26 de juliol,
Termini màxim de resolució i notificació: per a les espècies de creixement lent: 3 mesos; espècies de creixement ràpid: comunicació.
Efecte del silenci administratiu: desestimatori per a les autoritzacions.
Denominació del procediment administratiu: autoritzacions per a encendre foc i altres autoritzacions de prevenció d'incendis forestals.
Normativa reguladora: Decret 187/1994, del 26 de juliol, i Decret 64/1995, del 7 de març.
Denominació del procediment administratiu: autorització per a la captura amb finalitats científiques de qualsevol espècie protegida, o objecte de caça o d'aprofitament piscícola, i també qualsevol altre vertebrat autòcton, i per a la recol·lecció d'invertebrats als espais naturals de protecció especial.
Denominació del procediment administratiu: autorització per a obtenir informació gràfica, visual, sonora o de qualsevol tipus de les espècies sensibles o molt sensibles.
Denominació del procediment administratiu: autorització d'abocament d'aigües residuals de terra a mar, i les seves instal·lacions.
Normativa reguladora: Decret 165/1992, del 26 d'octubre.
Denominació del procediment administratiu: autorització mitjançant programes de descontaminació gradual dels abocaments d'aigües residuals.
Normativa reguladora: Decret 83/1996, del 5 de març.
Departament de Política Territorial
Denominació del procediment administratiu: autorització per a la realització de serveis de transport de viatgers discrecionals amb cobrament individual, amb reiteració d'itinerari o sense reiteració.
Denominació del procediment administratiu: atorgament de concessions administratives per a l'ocupació del domini públic portuari de la zona de serveis dels ports adscrits a Ports de la Generalitat per un termini superior a tres anys o per un altre d'inferior però amb obres o instal·lacions no desmuntables.
Normativa reguladora: Llei 5/1998, del 17 d'abril, de ports de Catalunya.
Termini màxim de resolució i notificació: 8 mesos.
Denominació del procediment administratiu: establiment de la línia d'edificació a una distància inferior a la regulada amb caràcter general.
Denominació del procediment administratiu: autoritzacions d'obres o activitats en les zones de servitud i d'afectació o dins la zona delimitada per la línia d'edificació a les carreteres.
Denominació del procediment administratiu: autorització d'ús de la zona de servitud de protecció corresponent al litoral de Catalunya.
Denominació del procediment administratiu: reconeixement de l'interès sanitari d'actes de caràcter científic.
Normativa reguladora: Ordre del 9 d'octubre de 1986.
Denominació del procediment administratiu: autorització per a la instal·lació i el canvi de titularitat de farmacioles.
Normativa reguladora: Decret 201/2002, del 23 de juliol, de modificació del Decret 253/1993, del 8 d'octubre, pel qual s'estableix el procediment d'autorització i règim jurídic de les farmacioles
Denominació del procediment administratiu: autorització per a la instal·lació de noves oficines de farmàcia.
Denominació del procediment administratiu: autorització corresponent al trasllat d'oficines de farmàcia, locals d'oficina de farmàcia i tancament d'oficines de farmàcia.
Normativa reguladora: Decret 40/1992, del 17 de febrer, i Decret 58/1997, del 4 de març.
Denominació del procediment administratiu: establiment d'horaris i vacances i organització dels serveis d'urgència.
Normativa reguladora: Decret 270/2001, del 9 d'octubre, de modificació del Decret 321/1996, de l'1 d'octubre, sobre horaris d'atenció al públic, serveis d'urgència, vacances i tancament temporal voluntari de les oficines de farmàcia.
Denominació del procediment administratiu: autorització per construir i ampliar cementiris.
Denominació del procediment administratiu: autorització prèvia per a la creació la modificació, l'ampliació, el trasllat i el tancament de centres, serveis i establiments sanitaris.
Normativa reguladora: Decret 118/1982, del 6 de maig, i Ordre del 24 de gener de 1983.
Denominació del procediment administratiu: autorització prèvia per a la creació, la modificació, l'ampliació, el trasllat i el tancament de centres, serveis i establiments sociosanitaris.
Normativa reguladora: Decret 92/2002, del 5 de març, pel qual s'estableixen la tipologia i les condicions funcionals dels centres i serveis sociosanitaris i se'n fixen les normes d'autorització Termini màxim de resolució i notificació: 3 mesos.
Denominació del procediment administratiu: autorització de centres sanitaris extractors i trasplantadors d'òrgans.
Normativa reguladora: Ordre del 16 d'agost de 1984.
Denominació del procediment administratiu: autorització de centres sanitaris per a la realització de trasplantaments de progenitors hemopoètics.
Denominació del procediment administratiu: emissió de la certificació sanitària d'ambulàncies.
Denominació del procediment administratiu: autorització de tractaments amb opiacis.
Normativa reguladora: Ordre del 20 de febrer de 1991; Reial decret 75/1990, del 19 de gener; Reial decret 1131/1990, del 14 de setembre, i Reial decret 5/1996, del 15 de gener.
Denominació del procediment administratiu: acreditació de centres hospitalaris.
Denominació del procediment administratiu: acreditació de centres i establiments on es realitzen pràctiques abortives.
Denominació del procediment administratiu: certificació de criteris de qualitat de les unitats assistencials de radiodiagnòstic, radioteràpia i de medicina nuclear.
Normativa reguladora: Reial decret 1976/1999, del 23 de desembre, i Reial decret 1566/1998, del 17 de juliol i el Reial decret 1841/1997, de 5 de desembre
Denominació del procediment administratiu: sancions en matèria d'higiene alimentària.
Normativa reguladora: Llei 15/1983, del 14 de juliol, i Decret 278/1993, del 9 de novembre.
Denominació del procediment administratiu: sancions en matèria de productes farmacèutics.
Normativa reguladora: Llei 25/1990, del 20 de desembre; Llei 14/1986, del 25 d'abril; Llei 13/1991, del 13 de desembre, i Decret 278/1993, del 9 de novembre.
Denominació del procediment administratiu: qualificacions i inscripcions de la constitució de cooperatives, federacions i confederacions de cooperatives.
Normativa reguladora: Decret legislatiu 1/1992, del 10 de febrer.
Denominació del procediment administratiu: qualificacions i inscripcions, anotacions i cancel·lacions de fusió pròpia o per absorció i escissió de cooperatives.
Denominació del procediment administratiu: qualificacions i inscripcions, anotacions i cancel·lacions de l'acord de dissolució i de liquidació, i també la transformació de cooperativa en societat limitada o de societat limitada en cooperativa
Denominació del procediment administratiu: reconeixement d'universitats privades.
Normativa reguladora: Llei orgànica 6/2001, del 21 de desembre, d'universitats, i Reial decret 557/1991, del 12 d'abril.
Termini màxim de resolució i notificació: 12 mesos.
Denominació del procediment administratiu: creació, reconeixement, reordenació i revocació de centres docents universitaris, i la implantació i la revocació de la implantació d'ensenyaments conduents a l'obtenció de títols amb validesa acadèmica oficial en aquests centres.
Denominació del procediment administratiu: aprovació de l'adscripció i la desadscripció de centres docents d'ensenyament superior, i també de l'autorització i la revocació de la implantació d'ensenyaments en aquests centres.